Ilon Mask Marsga yo‘l olishga tayyorligini ma'lum qildi

SpaceX kompaniyasi rahbari Ilon Maskning ma'lum qilishicha, Marsga 70 foizlik ehtimol bilan shaxsan o‘zi yo‘l olishi mumkin. Bu haqda Axios xabar bermoqda.
Uning so‘zlariga ko‘ra, u bunday parvozlarni yetti yildan so‘ng amalga oshirish mumkin, deb hisoblaydi, chiptalar esa taxminan bir necha yuz ming dollarga tushadi.
U parvozlar Yerdagi muammolardan qochmoqchi bo‘lgan boy odamlar uchun o‘ziga xos yechim bo‘lishi mumkinligi haqidagi bayonotga qo‘shilmadi.
Maskning so‘zlariga ko‘ra, Marsda o‘lim ehtimoli Yerdagidan ko‘ra ancha yuqoridir.
Eslatib o‘tamiz, avvalroq Mask Los-Anjyeles ostidagi yer osti tunnelining ochilish sanasini e'lon qilgandi.